พระราชบัญญัติสถาปนิก (ฉบับที่ 2) พ.ศ. 2566พระราชบัญญัติ สถาปนิก (ฉบับที่ ๒) พ.ศ. ๒๕๖๖พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๑๘ มีนาคม พ.ศ. ๒๕๖๖ เป็นปีที่ ๘ ในรัชกาลปัจจุบันพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยสถาปนิก พระราชบัญญัตินี้มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๖ ประกอบกับมาตรา ๔๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย เหตุผลและความจำเป็นในการจำกัดสิทธิและเสรีภาพของบุคคลตามพระราชบัญญัตินี้ เพื่อให้มีมาตรการในการกำกับดูแลและจัดระเบียบการประกอบวิชาชีพสถาปัตยกรรมให้เป็นไปตามมาตรฐานแห่งวิชาชีพซึ่งการตราพระราชบัญญัตินี้สอดคล้องกับเงื่อนไขที่บัญญัติไว้ในมาตรา ๒๖ ของรัฐธรรมนูญแห่งราชอาณาจักรไทยแล้ว จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติสถาปนิก (ฉบับที่ ๒) พ.ศ. ๒๕๖๖"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้เพิ่มบทนิยามคำว่า "สถาปนิกต่างชาติขึ้นทะเบียน" "สถาปนิกขึ้นทะเบียน" และ "สภานายกพิเศษ" ระหว่างบทนิยามคำว่า "ผู้ประกอบวิชาชีพสถาปัตยกรรมควบคุม" และ "สมาชิก" ในมาตรา ๔ แห่งพระราชบัญญัติสถาปนิก พ.ศ. ๒๕๔๓ ""สถาปนิกต่างชาติขึ้นทะเบียน" หมายความว่ามาตรา 3 บุคคลธรรมดาที่มีคุณสมบัติตามกฎหมายซึ่งได้รับอนุญาตหรือขึ้นทะเบียนให้ประกอบวิชาชีพสถาปัตยกรรมจากประเทศที่สภาสถาปนิกประกาศกำหนด ที่ได้รับการขึ้นทะเบียนจากสภาสถาปนิกให้ประกอบวิชาชีพสถาปัตยกรรมควบคุมตามพระราชบัญญัตินี้ ทั้งนี้ ตามความตกลงระหว่างประเทศที่ประเทศไทยเป็นภาคี "สถาปนิกขึ้นทะเบียน"มาตรา 3 หมายความว่า ผู้ประกอบวิชาชีพสถาปัตยกรรมควบคุมตามพระราชบัญญัตินี้ซึ่งเป็นบุคคลธรรมดา และได้รับการขึ้นทะเบียนจากสภาสถาปนิกให้ประกอบวิชาชีพสถาปัตยกรรมในประเทศที่สภาสถาปนิกประกาศกำหนด ทั้งนี้ ตามความตกลงระหว่างประเทศที่ประเทศไทยเป็นภาคี "สภานายกพิเศษ" หมายความว่า สภานายกพิเศษแห่งสภาสถาปนิก"มาตรา 4 มาตรา ๔ ให้เพิ่มความต่อไปนี้เป็น (๓/๑) ของมาตรา ๗ แห่งพระราชบัญญัติสถาปนิก พ.ศ. ๒๕๔๓ "(๓/๑) กำหนดมาตรฐานวิชาการขั้นพื้นฐานเพื่อการรับรองการประกอบวิชาชีพสถาปัตยกรรม"มาตรา 5 มาตรา ๕ ให้ยกเลิกความใน (๔) ของมาตรา ๗ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "(๔) ควบคุมความประพฤติและการดำเนินงานของผู้ประกอบวิชาชีพสถาปัตยกรรมควบคุมและสมาชิกให้ถูกต้องตามมาตรฐานและจรรยาบรรณแห่งวิชาชีพสถาปัตยกรรม"มาตรา 6 มาตรา ๖ ให้เพิ่มความต่อไปนี้เป็น (๗/๑) ของมาตรา ๗ แห่งพระราชบัญญัติสถาปนิก พ.ศ. ๒๕๔๓ "(๗/๑) ดำเนินการให้เป็นไปตามความตกลงระหว่างประเทศเกี่ยวกับวิชาชีพสถาปัตยกรรมที่ประเทศไทยเป็นภาคี"มาตรา 7 มาตรา ๗ ให้เพิ่มความต่อไปนี้เป็น (๖/๑) ของมาตรา ๘ แห่งพระราชบัญญัติสถาปนิก พ.ศ. ๒๕๔๓ "(๖/๑) ปฏิบัติหน้าที่ตามความตกลงระหว่างประเทศเกี่ยวกับวิชาชีพสถาปัตยกรรมที่ประเทศไทยเป็นภาคี โดยคำนึงถึงผลประโยชน์ที่ประเทศไทยพึงได้รับ"มาตรา 8 มาตรา ๘ ให้ยกเลิกความในมาตรา ๑๐ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "มาตรา ๑๐ ให้รัฐมนตรีดำรงตำแหน่งสภานายกพิเศษและมีอำนาจหน้าที่ตามที่บัญญัติไว้ในพระราชบัญญัตินี้"มาตรา 9 มาตรา ๙ ให้เพิ่มความต่อไปนี้เป็น (๗) ของมาตรา ๑๓ แห่งพระราชบัญญัติสถาปนิก พ.ศ. ๒๕๔๓ "(๗) ประพฤติตนตามจรรยาบรรณแห่งวิชาชีพสถาปัตยกรรมตามที่กำหนดในข้อบังคับสภาสถาปนิก"มาตรา 10 มาตรา ๑๐ ให้เพิ่มความต่อไปนี้เป็นมาตรา ๑๓/๑ แห่งพระราชบัญญัติสถาปนิก พ.ศ. ๒๕๔๓ "มาตรา ๑๓/๑ ให้นำบทบัญญัติในมาตรา ๕๑ มาตรา ๕๒ มาตรา ๕๗ มาตรา ๕๘ มาตรา ๕๙ มาตรา ๖๐ มาตรา ๖๑ (๑) (๒) และ (๓) และมาตรา ๖๒ มาใช้บังคับแก่สมาชิกซึ่งถูกกล่าวหา กล่าวโทษมาตรา 10 หรือประพฤติผิดจรรยาบรรณแห่งวิชาชีพสถาปัตยกรรมด้วยโดยอนุโลม"มาตรา 11 มาตรา ๑๑ ให้ยกเลิกความใน (๕) ของมาตรา ๓๓ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "(๕) วินิจฉัยชี้ขาดอุทธรณ์คำวินิจฉัยของคณะกรรมการจรรยาบรรณตามมาตรา ๖๒"มาตรา 12 มาตรา ๑๒ ให้ยกเลิกความในมาตรา ๔๕ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "มาตรา ๔๕ ห้ามมิให้ผู้ใดประกอบวิชาชีพสถาปัตยกรรมควบคุมหรือแสดงด้วยวิธีใด ๆ ให้ผู้อื่นเข้าใจว่าตนพร้อมจะประกอบวิชาชีพสถาปัตยกรรมควบคุมสาขาใด เว้นแต่จะได้รับใบอนุญาตในสาขานั้นจากสภาสถาปนิกมาตรา 12 หรือเป็นการประกอบวิชาชีพสถาปัตยกรรมควบคุมของสถาปนิกต่างชาติขึ้นทะเบียนตามประกาศที่ออกตามมาตรา ๔๙/๑ วรรคสอง"มาตรา 13 มาตรา ๑๓ ให้ยกเลิกความในวรรคสองของมาตรา ๔๙ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "ผู้ขอรับใบอนุญาตซึ่งเป็นบุคคลธรรมดาต้องเป็นสมาชิกสามัญหรือสมาชิกวิสามัญของสภาสถาปนิก และต้องไม่เป็นผู้ถูกภาคทัณฑ์ซึ่งยังไม่พ้นระยะเวลาตามที่คณะกรรมการจรรยาบรรณวินิจฉัยมาตรา 13 แต่ต้องไม่เกินห้าปีนับแต่วันที่ถูกภาคทัณฑ์ ทั้งนี้ ถ้าขาดจากสมาชิกภาพเมื่อใดให้ใบอนุญาตของผู้นั้นสิ้นสุดลง"มาตรา 14 มาตรา ๑๔ ให้เพิ่มความต่อไปนี้เป็นมาตรา ๔๙/๑ แห่งพระราชบัญญัติสถาปนิก พ.ศ. ๒๕๔๓ "มาตรา ๔๙/๑ ผู้ประสงค์จะขอขึ้นทะเบียนเป็นสถาปนิกต่างชาติขึ้นทะเบียนและสถาปนิกขึ้นทะเบียน ต้องมีคุณสมบัติและไม่มีลักษณะต้องห้ามตามที่คณะกรรมการประกาศกำหนดโดยความเห็นชอบของสภานายกพิเศษ การขึ้นทะเบียน อายุการขึ้นทะเบียนมาตรา 14 การพักใช้การขึ้นทะเบียน และการเพิกถอนการขึ้นทะเบียนสถาปนิกต่างชาติขึ้นทะเบียนและสถาปนิกขึ้นทะเบียน ให้เป็นไปตามหลักเกณฑ์ วิธีการ และเงื่อนไขที่คณะกรรมการประกาศกำหนดโดยความเห็นชอบของสภานายกพิเศษ ประกาศตามวรรคหนึ่งและวรรคสอง ต้องสอดคล้องกับหลักเกณฑ์ตามความตกลงระหว่างประเทศที่ประเทศไทยเป็นภาคี"มาตรา 15 มาตรา ๑๕ ให้เพิ่มความต่อไปนี้เป็นมาตรา ๕๐/๑ แห่งพระราชบัญญัติสถาปนิก พ.ศ. ๒๕๔๓ "มาตรา ๕๐/๑ ให้นำบทบัญญัติในมาตรา ๕๐ มาตรา ๕๑ มาตรา ๕๒ มาตรา ๕๗ มาตรา ๕๘ มาตรา ๕๙ มาตรา ๖๐ มาตรา ๖๑ มาตรา ๖๒ มาตรา ๖๓ มาตรา ๖๔ และมาตรา ๖๕ วรรคหนึ่ง มาใช้บังคับแก่สถาปนิกต่างชาติขึ้นทะเบียนด้วยโดยอนุโลม"มาตรา 16 มาตรา ๑๖ ให้ยกเลิกความในวรรคสองและวรรคสามของมาตรา ๕๑ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "กรรมการหรือบุคคลอื่นมีสิทธิกล่าวโทษผู้ประกอบวิชาชีพสถาปัตยกรรมควบคุมว่าผิดจรรยาบรรณแห่งวิชาชีพสถาปัตยกรรมโดยแจ้งเรื่องต่อสภาสถาปนิกมาตรา 16 สิทธิการกล่าวหาตามวรรคหนึ่งหรือสิทธิการกล่าวโทษตามวรรคสองสิ้นสุดลงเมื่อพ้นสามปีนับแต่วันที่ผู้ได้รับความเสียหายหรือผู้กล่าวโทษรู้เรื่องการประพฤติผิดจรรยาบรรณแห่งวิชาชีพสถาปัตยกรรมดังกล่าวและรู้ตัวผู้ประพฤติผิด แต่ต้องไม่เกินห้าปีนับแต่วันที่มีการประพฤติผิดจรรยาบรรณนั้น"มาตรา 17 มาตรา ๑๗ ให้ยกเลิกความในมาตรา ๕๓ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "มาตรา ๕๓ ให้มีคณะกรรมการจรรยาบรรณ ประกอบด้วยประธานกรรมการจรรยาบรรณคนหนึ่งและกรรมการจรรยาบรรณตามจำนวนที่คณะกรรมการกำหนด แต่ไม่น้อยกว่าสามคนมาตรา 17 ให้คณะกรรมการแต่งตั้งกรรมการจรรยาบรรณตามมติของที่ประชุมใหญ่สภาสถาปนิกจากสมาชิกซึ่งมีคุณสมบัติและไม่มีลักษณะต้องห้าม ดังต่อไปนี้ (๑) เป็นผู้ประกอบวิชาชีพสถาปัตยกรรมควบคุมมาแล้วไม่น้อยกว่าสิบปี (๒) ไม่เคยถูกลงโทษฐานประพฤติผิดจรรยาบรรณ (๓) ไม่เป็นกรรมการ ในการแต่งตั้งกรรมการจรรยาบรรณมาตรา 17 ให้คณะกรรมการแต่งตั้งคณะกรรมการสรรหาเพื่อดำเนินการสรรหาจากสมาชิกตามวรรคสองเพื่อเสนอต่อที่ประชุมใหญ่สภาสถาปนิก ทั้งนี้ คุณสมบัติและลักษณะต้องห้ามของคณะกรรมการสรรหา รวมทั้งหลักเกณฑ์และวิธีการในการสรรหา ให้เป็นไปตามที่กำหนดในข้อบังคับสภาสถาปนิก"มาตรา 18 มาตรา ๑๘ ให้ยกเลิกความในวรรคหนึ่งของมาตรา ๕๗ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "มาตรา ๕๗ คณะกรรมการจรรยาบรรณมีอำนาจหน้าที่พิจารณาวินิจฉัยกรณีที่มีการกล่าวหาหรือกล่าวโทษว่าผู้ได้รับใบอนุญาตประพฤติผิดจรรยาบรรณแห่งวิชาชีพสถาปัตยกรรม"มาตรา 19 มาตรา ๑๙ ให้เพิ่มความต่อไปนี้เป็นมาตรา ๖๑/๑ และมาตรา ๖๑/๒ แห่งพระราชบัญญัติสถาปนิก พ.ศ. ๒๕๔๓ "มาตรา ๖๑/๑ กรรมการจรรยาบรรณหรืออนุกรรมการจรรยาบรรณผู้ใดมีส่วนได้เสียเป็นการส่วนตัวในเรื่องที่ปรึกษาหารือเรื่องหนึ่งเรื่องใด ห้ามมิให้เข้าร่วมพิจารณา ปรึกษาหารือ หรือลงคะแนนเสียงในเรื่องนั้น มาตรา ๖๑/๒มาตรา 19 ให้นำความในมาตรา ๓๕ มาใช้บังคับแก่การประชุมของคณะกรรมการจรรยาบรรณและคณะอนุกรรมการจรรยาบรรณด้วยโดยอนุโลม"มาตรา 20 มาตรา ๒๐ ให้ยกเลิกความในวรรคหนึ่งของมาตรา ๖๒ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "มาตรา ๖๒ ผู้กล่าวหาหรือผู้กล่าวโทษหรือผู้ได้รับใบอนุญาตซึ่งคณะกรรมการจรรยาบรรณวินิจฉัยชี้ขาดตามมาตรา ๖๑ อาจอุทธรณ์คำวินิจฉัยชี้ขาดต่อคณะกรรมการได้ภายในสามสิบวันนับแต่วันที่ได้รับแจ้งคำวินิจฉัย"มาตรา 21 มาตรา ๒๑ ให้เพิ่มความต่อไปนี้เป็นวรรคสี่ของมาตรา ๖๒ แห่งพระราชบัญญัติสถาปนิก พ.ศ. ๒๕๔๓ "การอุทธรณ์คำวินิจฉัยชี้ขาดของคณะกรรมการจรรยาบรรณไม่เป็นการทุเลาการปฏิบัติตามคำวินิจฉัยชี้ขาดของคณะกรรมการจรรยาบรรณตามมาตรา ๖๑ (๒) (๓) (๔) และ (๕) เว้นแต่คณะกรรมการจะสั่งเป็นอย่างอื่น"มาตรา 22 มาตรา ๒๒ ให้ยกเลิกความในมาตรา ๗๑ แห่งพระราชบัญญัติสถาปนิก พ.ศ. ๒๕๔๓ และให้ใช้ความต่อไปนี้แทน "มาตรา ๗๑ ผู้ใดฝ่าฝืนมาตรา ๔๕ หรือมาตรา ๖๓ หรือสถาปนิกต่างชาติขึ้นทะเบียนผู้ใดฝ่าฝืนมาตรา ๖๓ ซึ่งได้นำมาใช้บังคับด้วยโดยอนุโลมตามมาตรา ๕๐/๑ ต้องระวางโทษจำคุกไม่เกินสามปี หรือปรับไม่เกินหกหมื่นบาทมาตรา 22 หรือทั้งจำทั้งปรับ"มาตรา 23 มาตรา ๒๓ ให้ยกเลิกอัตราค่าธรรมเนียมท้ายพระราชบัญญัติสถาปนิก พ.ศ. ๒๕๔๓ และให้ใช้อัตราค่าธรรมเนียมท้ายพระราชบัญญัตินี้แทนมาตรา 24 มาตรา ๒๔ ให้คณะกรรมการจรรยาบรรณซึ่งดำรงตำแหน่งอยู่ในวันก่อนวันที่พระราชบัญญัตินี้ใช้บังคับ คงอยู่ในตำแหน่งต่อไปจนกว่าจะมีการแต่งตั้งคณะกรรมการจรรยาบรรณตามพระราชบัญญัติสถาปนิก พ.ศ. ๒๕๔๓ ซึ่งแก้ไขเพิ่มเติมโดยพระราชบัญญัตินี้มาตรา 25 มาตรา ๒๕ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรีอัตราค่าธรรมเนียม (๑) ค่าใบอนุญาตเป็นผู้ประกอบวิชาชีพสถาปัตยกรรมควบคุม บุคคลธรรมดา (ก) ระดับวุฒิสถาปนิก๑๐,๐๐๐บาท (ข) ระดับสามัญสถาปนิก๘,๐๐๐บาท (ค) ระดับภาคีสถาปนิก๕,๐๐๐บาท (ง) ระดับภาคีสถาปนิกพิเศษ๕,๐๐๐บาท นิติบุคคล ค่าใบอนุญาตนิติบุคคล๑๐๐,๐๐๐บาท (๒)ค่าต่ออายุใบอนุญาตเป็นผู้ประกอบวิชาชีพสถาปัตยกรรมควบคุม ที่ขอต่ออายุใบอนุญาตก่อนใบอนุญาตหมดอายุ บุคคลธรรมดา (ก) ระดับวุฒิสถาปนิก๖,๐๐๐บาท (ข) ระดับสามัญสถาปนิก๔,๐๐๐บาท (ค) ระดับภาคีสถาปนิก๒,๐๐๐บาท (ง) ระดับภาคีสถาปนิกพิเศษ๒,๐๐๐บาท สําหรับผู้ที่ขอต่ออายุใบอนุญาตหลังจากใบอนุญาตหมดอายุให้เพิ่มอัตราค่าธรรมเนียม๔,๐๐๐บาท นิติบุคคล (ก) ค่าต่อใบอนุญาตนิติบุคคลที่ขอต่ออายุใบอนุญาต ก่อนใบอนุญาตหมดอายุ๔๐,๐๐๐บาท (ข) ค่าต่อใบอนุญาตนิติบุคคลที่ขอต่ออายุใบอนุญาต หลังจากใบอนุญาตหมดอายุ๖๐,๐๐๐บาท (๓) ค่าหนังสือรับรองความรู้ความชํานาญในการประกอบวิชาชีพ สถาปัตยกรรมควบคุม บุคคลธรรมดา๕,๐๐๐บาทนิติบุคคล๒๐,๐๐๐บาท (๔) ค่าใบแทนใบอนุญาตหรือหลักฐานรับรองการได้รับใบอนุญาต บุคคลธรรมดา๑,๐๐๐บาท นิติบุคคล๖,๐๐๐บาท (๕) ค่าทดสอบความรู้ในการประกอบวิชาชีพสถาปัตยกรรมควบคุม (ก) การทดสอบครั้งแรก๔,๐๐๐บาท (ข) การทดสอบครั้งแก้ตัว ครั้งละ๒,๐๐๐บาท (๖) ค่าขึ้นทะเบียนเป็นสถาปนิกขึ้นทะเบียน๓,๐๐๐บาท (๗)ค่าต่ออายุการขึ้นทะเบียนเป็นสถาปนิกขึ้นทะเบียน๓,๐๐๐บาท (๘) ค่าขึ้นทะเบียนเป็นสถาปนิกต่างชาติขึ้นทะเบียน๑๐,๐๐๐บาท (๙) ค่าต่ออายุการขึ้นทะเบียนเป็นสถาปนิกต่างชาติขึ้นทะเบียน (ก) ก่อนหมดอายุการขึ้นทะเบียน๖,๐๐๐บาท (ข) หลังจากหมดอายุการขึ้นทะเบียน๑๐,๐๐๐บาทหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ปัจจุบันประเทศไทยต้องปฏิบัติให้เป็นไปตามความตกลงระหว่างประเทศด้านการค้าบริการสาขาสถาปัตยกรรม โดยกำหนดให้สถาปนิกต่างชาติซึ่งได้ขึ้นทะเบียนไว้ตามความตกลงระหว่างประเทศดังกล่าวสามารถเข้ามาประกอบวิชาชีพสถาปัตยกรรมควบคุมในประเทศไทยและให้ผู้ประกอบวิชาชีพสถาปัตยกรรมควบคุมที่ได้รับใบอนุญาตจากสภาสถาปนิกสามารถขึ้นทะเบียนเพื่อไปประกอบวิชาชีพสถาปัตยกรรมในประเทศภาคีความตกลงระหว่างประเทศได้ แต่โดยกฎหมายว่าด้วยสถาปนิกที่ใช้บังคับอยู่ขณะนี้ยังไม่มีบทบัญญัติที่รองรับการดำเนินการตามความตกลงระหว่างประเทศที่ประเทศไทยเป็นภาคีดังกล่าวรวมทั้งความตกลงระหว่างประเทศอื่น ๆ ที่อาจมีขึ้นในอนาคต สมควรแก้ไขเพิ่มเติมให้มีการรองรับกรณีดังกล่าว และแก้ไขเพิ่มเติมบทบัญญัติอื่น เพื่อให้สอดคล้องกับสภาพการณ์ปัจจุบัน ได้แก่ แก้ไขเพิ่มเติมบทบัญญัติเกี่ยวกับวัตถุประสงค์และอำนาจหน้าที่ของสภาสถาปนิก กำหนดหลักเกณฑ์เกี่ยวกับการขึ้นทะเบียน คุณสมบัติลักษณะต้องห้าม และมาตรการทางจรรยาบรรณของสถาปนิกต่างชาติและสถาปนิกขึ้นทะเบียน และกำหนดให้สมาชิกสภาสถาปนิกทุกคนต้องประพฤติตนตามจรรยาบรรณแห่งวิชาชีพสถาปัตยกรรมเพื่อความปลอดภัยของประชาชนและความเที่ยงตรงแห่งวิชาชีพ รวมทั้งแก้ไขเพิ่มเติมอัตราค่าธรรมเนียมท้ายพระราชบัญญัติ จึงจำเป็นต้องตราพระราชบัญญัตินี้